Document ID: 31995R1688

KOMMISSIONENS FORORDNING (EF) Nr. 1688/95 af 11. juli 1995 om ændring af forordning (EF) nr. 2883/94 om den foreløbige forsyningsopgørelse for De Kanariske Øer for de landbrugsprodukter, der er omfattet af den ordning, som er fastsat i artikel 2-5 i Rådets forordning (EØF) nr. 1601/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 3290/94 (2), særlig artikel 3, stk. 4, og
ud fra følgende betragtninger:
Ved Kommissionens forordning (EF) nr. 2790/94 (3), ændret ved forordning (EF) nr. 2883/94 (4), er der fastsat gennemførelsesbestemmelser for den særlige ordning for forsyning af De Kanariske Øer med landbrugsprodukter;
forsyningsopgørelsen for De Kanariske Øer for forarbejdede frugter og grøntsager for perioden fra 1. juli 1994 til 30. juni 1995 er fastsat i forordning (EF) nr. 2883/94; opgørelsen kan ændres, hvis det viser sig nødvendigt, idet de efter øernes behov fastsatte mængder kan reguleres i løbet af regnskabsåret; for at opfylde behovet for forarbejdede frugter og grøntsager på De Kanariske Øer i slutningen af produktionsåret 1994/95 bør bilag XI til forordning (EF) nr. 2883/94 ændres med virkning pr. 1. juni 1995;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -
UDSTEDT FØLGENDE FORORDNING:
Artikel 1
Bilag XI til forordning (EF) nr. 2883/94 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. juni 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. juli 1995.

Labels: 3
18
17
5